Document ID: 32013R1390

UREDBA VIJEĆA (EU) br. 1390/2013
od 16. prosinca 2013.
o raspodjeli ribolovnih mogućnosti na temelju Protokola između Europske unije i Unije Komorâ o utvrđivanju ribolovnih mogućnosti i financijskog doprinosa predviđenih Sporazumom o partnerstvu u sektoru ribarstva koji je na snazi između dviju stranaka
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 43. stavak 3.,
uzimajući u obzir prijedlog Europske komisije,
budući da:
(1)
Vijeće je 5. listopada 2006. odobrilo Sporazum o partnerstvu u sektoru ribarstva između Europske zajednice i Unije Komorâ („Sporazum o partnerstvu”) donošenjem Uredbe (EZ) br. 1563/2006 (1).
(2)
Europska unija je u pregovorima s Unijom Komorâ dogovorila novi protokol uz Sporazum o partnerstvu kojim se plovilima Europske unije odobravaju ribolovne mogućnosti u komorskim vodama. Po okončanju pregovora, novi protokol parafiran je 5. srpnja 2013.
(3)
Vijeće je 16. prosinca 2013. donijelo Odluku 2013/786/EU (2) o potpisivanju i privremenoj primjeni novog protokola.
(4)
Trebalo bi raspodijeliti ribolovne mogućnosti između država članica u razdoblju primjene novog protokola.
(5)
U skladu s Uredbom Vijeća (EZ) br. 1006/2008 (3), ako se pokaže da ribolovne mogućnosti dodijeljene Europskoj uniji na temelju novog protokola nisu u potpunosti iskorištene, Komisija o tome obavješćuje predmetne države članice. Izostanak odgovora u roku koji određuje Vijeće smatra se potvrdom da plovila predmetne države članice ne iskorištavaju u potpunosti svoje ribolovne mogućnosti u zadanom razdoblju. Trebalo bi odrediti taj rok.
(6)
Kako bi se osigurao nastavak ribolovnih aktivnosti plovila Europske unije, novim protokolom predviđa se mogućnost da ga stranke privremeno primjenjuju od 1. siječnja 2014. Ova bi se Uredba stoga trebala primjenjivati od početka privremene primjene novog protokola,
DONIJELO JE OVU UREDBU:
Članak 1.
1. Ribolovne mogućnosti utvrđene Protokolom između Europske unije i Unije Komorâ o utvrđivanju ribolovnih mogućnosti i financijskog doprinosa predviđenih Sporazumom o partnerstvu u sektoru ribarstva koji je na snazi između dviju stranaka („Protokol”) raspodjeljuju se između država članica kako slijedi:
(a)
42 tunolovca plivaričara:
-
Španjolska: 21 plovilo
-
Francuska: 21 plovilo
(b)
20 plovila s površinskim parangalima:
-
Španjolska: 8 plovila
-
Francuska: 9 plovila
-
Portugal: 3 plovila
2. Uredba (EZ) br. 1006/2008 primjenjuje se ne dovodeći u pitanje Protokol i Sporazum o partnerstvu.
3. Rok u kojem države članice moraju potvrditi da ne iskorištavaju u potpunosti ribolovne mogućnosti koje su im odobrene na temelju Sporazuma o partnerstvu, kako je navedeno u članku 10. stavku 1. Uredbe (EZ) br. 1006/2008, iznosi 10 radnih dana od dana kada ih Komisija obavijesti da ribolovne mogućnosti nisu u potpunosti iskorištene.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. siječnja 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. prosinca 2013.

Labels: 18
15
5
6